Verblyf | Strandfontein | Madeliefie Makietie | Madeliefie Makietie
Madeliefie Makietie het verskeie verblyf-opsies op Strandfontein vir die tydperk van die fees beskikbaar. Indien jy belang stel in kampering, woonwastaanplekke of chalets, kan jy gerus vir Hannari Labuschagne kontak om dit te bespreek. Onthou die beskikbare plekke is beperk.
Hannari sal ook raad kan gee oor strandhuise wat gehuur kan word en ander verblyf-opsies. Jy kan die vorm hiernaas voltooi of jy kan Hannari regstreeks kontak by [email protected] of +27 (0) 82 886 8647.
Letsatsi Lodge is geleë op Vanrhynsdorp en is die ideale oornagplek vir diegene wat reis op die N7 tussen Kaapstad, Namibië, Springbok en Upington.
Die lodge bestaan uit 33 selfsorg-chalets wat elk slaapplek het vir 2 tot 4 mense. Al die kamers het gemaklike beddens en ’n TV met sekere DStv-kanale. Al die kamers beskik ook oor lugversorging.
Vir jou gerief het die lodge ’n restaurant op die perseel, die Red Ox, wat keurige kos voorberei en van die beste wyne van die omgewing aanbied. Geniet ’n oggend- of middagtee op die restaurant se patio met dekadente fyngebak en koek.
Daar is ’n historiese kerk en pragtige tuine weerspieël die flora van die omgewing, en daar is begeleide toere deur die inwonende vetplantkenner wat gaste kan onderneem. Die lodge spesialiseer in troues, verjaarsdagpartytjies en ander funksies wat op die perseel gehou word. Daar is plek vir 150 tot 200 gaste.
Kontak Letsatsi Lodge om te bespreek:
Tel: +27 (0)27 219 2828
Sel: +27 (0) 82 626 0023